Document ID: 32014D0804

RÅDETS AFGØRELSE 2014/804/FUSP
af 8. oktober 2014
om undertegnelse og indgåelse på Unionens vegne af en aftale i form af brevveksling mellem Republikken Cameroun og Den Europæiske Union om status for de EU-ledede styrker i transit på Republikken Camerouns område
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 37 sammenholdt med artikel 218, stk. 5 og 6, i traktaten om Den Europæiske Unions funktionsmåde,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Rådet vedtog den 10. februar 2014 afgørelse 2014/73/FUSP (1) om Den Europæiske Unions militæroperation i Den Centralafrikanske Republik (EUFOR RCA).
(2)
Efter vedtagelsen den 15. april 2014 af Rådets afgørelse om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik i overensstemmelse med artikel 37 i traktaten om Den Europæiske Union (TEU) forhandlet en aftale i form af brevveksling mellem Den Europæiske Union og Republikken Cameroun om status for de EU-ledede styrker i transit på Republikken Camerouns område.
(3)
I medfør af artikel 5 i protokol nr. 22 om Danmarks stilling, der er knyttet som bilag til TEU og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager ikke i gennemførelsen af denne afgørelse og deltager derfor ikke i finansieringen af denne operation.
(4)
Aftalen i form af brevveksling bør godkendes -
VEDTAGET DENNE AFGØRELSE:
Artikel 1
Aftalen i form af brevveksling mellem Republikken Cameroun og Den Europæiske Union om status for de EU-ledede styrker i transit på Republikken Camerouns område godkendes herved på Unionens vegne.
Teksten til aftalen i form af brevveksling er knyttet til denne afgørelse.
Artikel 2
Formanden for Rådet bemyndiges herved til at udpege den eller de personer, der er beføjet til at undertegne det pågældende brev med bindende virkning for Unionen.
Artikel 3
Denne afgørelse træder i kraft på dagen for vedtagelsen.
Udfærdiget i Luxembourg, den 8. oktober 2014.

Labels: 8
18
15
5